పెంకి పెళ్ళాం

పెంకి పెళ్ళాం 1956 లో వచ్చిన సినిమా. సాహణీ ఆర్ట్ ప్రొడక్షన్స్ పతాకంపై DB నారాయణ, ఎస్. భావనారాయణ నిర్మించారు  కమలాకరకామేశ్వర రావు దర్శకత్వం వహించాడు.  ఇందులో ఎన్.టి.రామారావు, రాజసులోచన, శ్రీరంజని జూనియర్ ముఖ్య పాత్రలు ధరించారు కె. ప్రసాద రావు సంగీతం సమకూర్చాడు.  

 కథ 
సీత (శ్రీరంజని జూనియర్) ఒక తెలివైన మహిళ. తమ్ముడు రాజు, తాగుబోతు తండ్రి రంగయ్య (నాగభూషణం), రోగిష్ఠి తల్లి రత్తమ్మ (హేమలత) తో నివసిస్తుంది. రంగయ్య ఒక వ్యక్తితో గొడవ పడినపుడు . దురదృష్టవశాత్తు అతడు మరణిస్తాడు. రంగయ్యకు శిక్ష పడుతుంది. అది తెలిసి, రత్తమ్మ కన్నుమూస్తుంది. పిల్లలు అనాథలవుతారు. పొరుగువాడైన పాపయ్య (కెవిఎస్ శర్మ) వారికి ఆశ్రయం ఇస్తాడు. కానీ పాపయ్య భార్య తయారు (చాయా దేవి), ఆమె సోదరి సుందరమ్మ (సూర్యకాంతం) సీత పట్ల దురుసుగా ప్రవర్తించేవారు. ఇక్కడ పాపయ్య కొడుకు వాసు (అమర్‌నాథ్) సీతను ప్రేమిస్తాడు. పాపయ్య ఆమెను తప్పు పట్టడంతో ఆమె నిశ్శబ్దంగా ఇంటి నుండి వెళ్ళిపోతుంది. దాని గురించి తెలుసుకున్న వాసు తన తండ్రితో వాదిస్తాడు. అతను కూడా ఇంటి నుండి వెళ్ళిపోతాడు.

ఇంతలో, సుందరమ్మ తన దూరపు బంధువు రావు సాహెబ్ గోవింద రావు (రేలాంగి) ఇంటికి చేరుతుంది. అక్కడ శరభయ్య (రమణా రెడ్డి) అనే దొంగ, అప్పటికే సాధువు రూపంలో తిష్ఠ వేసి ఉంటాడు. ఇద్దరూ కలిసి చిన్నచిన్న దొంగతనాలు చేస్తూంటారు. సంవత్సరాలు గడిచేకొద్దీ, సీత చాలా కష్టపడి తన సోదరుడు రాజు (ఎన్‌టి రామారావు) ను బాగా చదువుకున్న వ్యక్తిగా మలచుకుంటుంది. ప్రస్తుతం, రావు సాహెబ్ కుమార్తె అయిన సరోజ (రాజసులోచన) కు ట్యూషన్ టీచర్‌గా రాజుకు పార్ట్‌టైమ్ ఉద్యోగం లభిస్తుంది. సరోజ రాజును ప్రేమించి పెళ్ళి చేసుకుంటుంది. ఆత్మగౌరవం ఉన్న రాజు తన అత్తగారి ఇంట్లో ఉండటానికి ఇష్టపడడు, కాబట్టి, అతను ఉద్యోగం సంపాదించుకొని నివసిస్తాడు. సరోజ బంగారు చెంచాతో జన్మించినందున ఆమె వారి మధ్యతరగతి మనస్తత్వానికి సర్దుబాటు కాలేదు. అంతేకాక, రాజు సీతకు ఎక్కువ ప్రాముఖ్యత ఇవ్వడంతో ఆమె అసూయపడుతుంది.

ప్రస్తుతానికి, వాసు పోలీసు అధికారి అవుతాడు. రంగయ్యను విడుదల చేస్తాడు. ప్రస్తుతం, రాజు ఊళ్ళో లేని సమయం చూసి సుందరమ్మ సరోజ వద్దకు వెళ్తుంది. ఆ రాత్రి, ఆమె సరోజ నగలను దొంగిలించి శరభయ్యకు అప్పగిస్తుంది. సీత అది చూస్తుంది. కానీ సుందరమ్మ తెలివిగా ఈ దొంగతనాన్ని సీత పైనే మోపుతుంది. సరోజ కూడా దాన్ని నమ్ముతుంది. దుఃఖంతో సీత ఇంటి నుంచి వెళ్లిపోతుంది. తిరిగి వచ్చిన తరువాత రాజు సంగతి తెలుసుకుంటాడు. అతను సరోజను కొట్టడంతో, గర్వంగా ఉన్న సరోజ తన తండ్రి వద్దకు వెళ్తుంది. ఆ గజిబిజిలో, రాజు తన ఆఫీసు డబ్బును ఇంట్లో పెట్టి మరచిపోయి, సీతను వెతుక్కుంటూ వెళ్తాడు. సుందరమ్మ ఆ డబ్బును కూడా దొంగిలించేస్తుంది

సరోజ ఇంటికి రాగానే, రావు సాహెబ్ అమెను మందలించి, ఆమె తప్పును గ్రహించేలా చేస్తాడు. అదే సమయంలో, సీత ఆత్మహత్యకు ప్రయత్నిస్తుంది, అదృష్టవశాత్తూ, రంగయ్య ఆమెను రక్షిస్తాడు. రాజు ఆమెను అపస్మారక స్థితిలో కనుగొంటాడు. వాళ్ళు తన పిల్లలే నని రంగయ్య గుర్తిస్తాడు. వారు ఇంటికి చేరుకునే సరికి పోలీసులు రాజును అదుపులోకి తీసుకుంటారు. ఆ సమయంలో, సీత స్పృహలోకి వస్తుంది. సుందరమ్మను నక్కినక్కి తప్పుకుని పోవడం చూస్తుంది. ఆమెను పట్టుకుని, డబ్బును పట్తుకుంటుంది. సుందరమ్మ తన తప్పును ఒప్పుకుంటుంది. సీత పోలీస్ స్టేషన్కు వెళుతుంది. ఆ సమయంలో, రావు సాహెబ్ వచ్చి సుందరమ్మ యొక్క వాస్తవికతను బయటకు పడతాడు. ఆమే నిజమైన అపరాధి అని శరభయ్య ధ్రువీకరిస్తాడు. చివరికి, కథ సుఖాంతమౌతుంది 

 తారాగణం 

 ఎన్.టి.రామారావు - రాజు
 రాజసులోచన - సరోజ
 శ్రీరంజని జూనియర్ - సీత
 రేలంగి - రావుబహద్దూర్ గోవిందరావు
  రమణారెడ్డి - శరభయ్య
  నాగభూషణం - రంగయ్య
 పేకేటి శివరాం- ఎ.వి.రావు
 కె.వి.ఎస్‌.శర్మ - పాపయ్య
 అమర్‌నాథ్ - వాసు
 సూర్యకాంతం - సుందరమ్మ
 ఛాయాదేవి - తాయారు
 ఇ.వి.సరోజ - నర్తకి
 హేమలత - రత్తమ్మ
 సీత

 సాంకేతిక సిబ్బంది 

 కళ: గాడ్‌గావ్కర్
 నృత్యాలు: వేమప్తి, ఎకె చోప్రా
 స్టిల్స్: సత్యం
 సంభాషణలు: ఆరుధ్రా
 సాహిత్యం: ఆరుధ్రా, వి.వి.ఎల్.ప్రభాకర్
 నేపథ్య గానం: ఘంటసాలా, పి. సుశీల, జిక్కి, పి. లీలా, ఎఎమ్ రాజా, పిబి శ్రీనివాస్, ఎపి కోమల, సరోజిని
 సంగీతం: కె. ప్రసాద రావు
 కూర్పు: వి.ఎస్.నారాయణ, ఆర్.వి.రాజన్
 ఛాయాగ్రహణం: అన్నయ్య
 నిర్మాత: డిబి నారాయణ, ఎస్. భవనారాయణ
 చిత్రానువాదం - దర్శకుడు: కమలకర కామేశ్వర రావు
 బ్యానర్: సాహిని ఆర్ట్ ప్రొడక్షన్స్
 విడుదల తేదీ: 1956 డిసెంబరు 6 
 

పాటలు
ఎస్.పాట పేరుసాహిత్యంగాయకులుపొడవు1"భారము నీదేనమ్మా"ఆరుద్రపి. సుశీల3:112"అమ్మ అమ్మ"ఆరుద్రపి. సుశీల3:383"లేదోయి లేదోయి వేరే హాయి"ఆరుద్రపిబి శ్రీనివాస్, పి. సుశీల3:054"ఆడదంటే అలుసా"ఆరుద్రపి. సుశీల3:195"చల్ చల్ గుర్రం"వి.వి.ఎల్ ప్రభాకర్పి. సుశీల2:036"ఆటలు సాగునటే"ఆరుద్రజిక్కి2:317"లేదు సుమా"ఆరుద్రఘంటసాల3:168"సోగసరివాడు షోకైనవాడు"ఆరుద్రపి. లీలా3:149"నన్ను పెండ్లాడవే"ఆరుద్రAM రాజా, జిక్కి3:1510"చెంచెతనయ్యా"ఆరుద్రAM రాజా, జిక్కి3:0911"పడుచుదనం రైలు బండి"ఆరుద్రఎపి కోమల, సరోజిని3:04 

మూలాలు

సి.హెచ్.రామారావు: ఘంటసాల 'పాట'శాల అనే పాటల సంకలనం, కవి పబ్లికేషన్స్, హైదరాబాదు, 2006.

వర్గం:ఎన్టీఆర్‌ సినిమాలు
వర్గం:రాజసులోచన నటించిన సినిమాలు